คืิผมอานุแค่14ครับมีตุ่ทที่โคนลิ้นเจ็บไม่เจ็บมากบางทีชาที่ลิ้นด้วยครับเป็นมา1สัปดาห์แล้วครับที่ผมไปหาเค้าบอกว่าต่อมรับรสอักเสบ
สวัสดีค่ะ ตุ่มที่โคนลิ้น อาจเป็น1. แผลร้อนใน โดยจะเห็นเป็นแผลขนาดเล็ก มีสีเหลืองออกขาว รอบๆ แผลอาจมีอาการบวมแดง ทำให้ดูนูนเป็นตุ่มขึ้นมาได้ และจะมีอาการเจ็บ ปวดร่วมด้วย2 .ต่อมรับรสของลิ้นที่บวมขึ้น (transient lingual papillitis) ซึ่งไม่มีสาเหตุการเกิดที่แน่ชัด มักพบสัมพันธ์กับความเครียด การเปลี่ยนแปลงของฮอร์โมน ระบบการย่อยอาหารที่ไม่ดี หรือเป็นผลจากการทานอาหารบางชนิด สามารถหายไปได้เอง แต่มีโอกาสกลับเป็นซ้ำได้อีก มักทำให้มีอาการเจ็บร่วมด้วย3. เป็นถุงน้ำ หรือเนื้องอก รวมถึงมะเร็งของลิ้น4. เป็นอาการแสดงของโรคติดเชื้อต่างๆ เช่น โรคมือเท้าปาก โรคไข้อีดำอีแดง (scarlet fever) ซิฟิลิส ซึ่งก็จะมีอาการอื่นๆ ร่วมด้วยตามแต่ละโรคที่เป็นในเบื้องต้น หากเพิ่งเป็นมาไม่นาน และไม่มีอาการผิดปกติทางร่างยอื่นๆ ร่วมด้วย เช่น ไข้ เป็นต้น ให้รักษาบรรเทาตามอาการไปก่อน เช่น การกลั้วคอบ้วนปากด้วยน้ำเกลือบ่อยๆ ไม่ใช้ยาสีฟันและน้ำยาบ้วนปากที่รุนแรง หรือยี่ห้อไม่เคยใช้มาก่อน หลีกเลี่ยงการทานอาหารรสจัด ไม่ดื่มน้ำและทานอาหารที่ร้อน ไม่ดื่มแอลกกอฮอล์ ควรดื่มน้ำเปล่ามากๆ เป็นต้น หากตุ่มยังคงไม่หายไป หรือเพิ่มจำนวนมากขึ้น หรือมีอาการผิดปกติอื่นๆ เช่น มีไข้ ก็ควรกลับไปพบแพทย์เพื่อตรวจเพิ่มเติมค่ะ